stanford-oval/wikipedia huggingface dataset:
Mwene Mutapa

Mwene Mutapa (suomalaisissa kouluhistoriankirjoissa käytetään myös portugalinkielistä nimeä Monomotapa) jatkoi Zimbabwen kuningaskunnan valtaa nykyisten Zimbabwen ja Mosambikin alueilla ja laajemminkin eteläisessä Afrikassa. Ensimmäisen hallitsijan nimi oli Mwene Mutapa (Monomatapa, Munhumutapa), ja myöhemmät hallitsijat käyttivät sitä arvonimenään.
Joissakin lähteissä Zimbabwe ja Mwene Mutapa katsotaan yhdeksi valtioksi, jonka valta jatkui 1300-luvulta 1600-luvulle. 1700-luvulle tultaessa alue oli päätynyt Rozwi-valtakunnan haltuun.
Alueella hallinneita muita kuningaskuntia olivat Mapungubwe (noin 1075–1220), Zimbabwen kuningaskunta (noin 1220–1450) ja Ndebele-kuningaskunta (1837–1894).
Aiheesta muualla

Wikimedia Commonsissa on kuvia tai muita tiedostoja aiheesta .
Unescon maailmanperintöluettelon kuvaus suuresta Zimbabwesta (englanniksi)
Metropolitan museum
Mystery of Great Zimbabwe
Moldovan kansanterveysvirasto

| Moldovan kansanterveysvirasto Agenția Națională pentru Sănătate Publică |
| --- | --- |

Tutkimuslaitoksen tiedot
Perustettu:  2017
Sijainti:  Chișinău, Moldova
Pääkonttori:  Strada Gheorghe Asachi 67a, municipiul Chișinău, MD-2028, Moldova 46.9970°N, 28.8207°E
Ministeriö:  Moldovan terveys-, työ- ja sosiaaliturvaministeriö
Tutkimusala:  kansanterveys, epidemiologia; lääkkeiden, terveysalan tuotteiden ja henkilöstön luvat
Moldovan kansanterveysvirasto (moldovaksi Agenția Națională pentru Sănătate Publică; ANSP; engl. National Agency for Public Health, NAPH) on Moldovan pääkaupungissa Chișinăuissä toimiva valtiollinen terveysalan valvonta- ja lupavirasto sekä kansanterveyden tutkimuslaitos. ANSP on hallinnollisesti maan terveys-, työ- ja sosiaaliturvaministeriöministeriön alaisuudessa. Laitos perustettiin vuonna 2017 yhdistämällä useita valtiollisia kansanterveyden ja terveysalan lupahallinnon erillisvirastoja ja laitoksia.
Moldovan kansanterveysvirasto on toiminut maansa asiantuntijalaitoksena ja eräänä testilaboratoriona vuoden 2020 alkupuolella covid-19-tautiin ja sen testaamiseen liittyvissä aiheissa. Testivarusteita maa on saanut osin lahjoituksina. Viraston osana toimii esimerkiksi kansallinen lääketieteellisen mikrobiologian laboratorio, joka perustettiin alkujaan jo vuonna 1948. Esimerkiksi Maailman terveysjärjestön on katselmuksissaan hyväksynyt ANSP:n sopivan useiden infektiotautien testauslaboratorioksi. Laitosta johtaa tohtori Nicolae Furtunǎ.
Aiheesta muualla

(ANSP) kotisivut (moldovaksi) (ansp.md)
Coronavirusul de tip nou (COVID-19) (Viraston Covid-19-sivusto linkkeineen) (Arkistoitu – Internet Archive) (moldovaksi) (ansp.md)
Moldovan kansanterveysvirasto (ANSP): COVID-19 în Republica Moldova: situaţia la zi (Moldovan covid-19 -tilannekuva karttana/taulukkona) (moldovaksi) (gismoldova.maps.arcgis.com)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Mwaron provinssi

| Mwaro |
| --- | --- |
 Sijainti
 Koordinaatit: 3.5185°S, 29.7073°E 
Valtio:   Burundi
Hallinto:  
 – hallinnollinen keskus:  Mwaro (2 403 as., 2008)
Pinta-ala  ():  840 km²
Väkiluku (2013)  ():  319 495
Lyhenteet:  
 – ISO 3166:  BI-MW
Mwaron provinssi on yksi Burundin 18 maakunnasta. Sen hallintokeskuksena Mwaron pikkukaupunki (2 403 as., VL2008).
Maakunnan pinta-ala on 840 neliökilometriä. Asukasluku on kehittynyt seuraavasti: 188 548 (VL1979), 209 909 (VL 1990) ja 273 143 (188 548) (VL2008). Vuonna 2013 maakunnassa arvioitiin asuvan 319 495 ihmistä.
Provinssi jakautuu kuuteen kuntaan seuraavasti (väkiluku VL2008):
Bisoro (34 175 as.)
Gisozi (27 954 as.)
Kayokwe (49 127 as.)
Ndava (57 284 as.)
Nyabihanga (60 311 as.)
Rusaka (44 292 as.)
Aiheesta muualla

Provinces of Burundi (englanniksi) (statoids.com)
Au Burundi, un groupe armé écume la province  28.10.2015. rfi.fr. Viitattu 27.12.2015. (englanniksi)
Burundin provinssit
Bubanza
Bjumbura
Bururi
Cankuzo
Cibitoke
Gitega
Karuzi
Kayanza
Kirundo
Mairie de Bjumbura
Makamba
Muramvya
Muyinga
Mwaro
Ngozi
Rumonge
Rutana
Ruyigi
Naisten Liiga -kausi 2009

| Naisten Liigan kausi 2009 |
| --- | --- |
Joukkueiden määrä:  12
Mestari:  Åland United
Alempi sarjataso:  Ykkönen
  ← 2008 :  2010 → 
Naisten Liiga on korkein naisten jalkapallon sarjataso Suomessa. Kaudella 2009 Åland United voitti seuran historian ensimmäisen mestaruuden. Sarja pelattiin 12 joukkueen kaksinkertaisena sarjana. Viimeiseksi sijoittunut FC Kuusysi putosi suoraan Naisten Ykköseen. Sijalle 11 sijoittunut Puistolan Urheilijat karsi liigapaikasta Ykkösen toiseksi sijoittuneen FC Sportin kanssa kaksiosaisessa karsinnassa. FC Sport voitti karsinnan ja nousi liigaan.
Kaudeksi 2009 sarjaan nousi FC United. Kauden 2008 jälkeen FC Kontu luopui sarjapaikasta ja fuusioitui Puistolan Urheilijoiden kanssa. Sarjaan nostettiin tilalle Kokkolan Pallo-Veikot.
Sarjataulukko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | Åland United, Maarianhamina | 22 | 18 | 1 | 3 | 67–16 | 55 |
| 2. | FC Honka, Espoo | 22 | 16 | 2 | 4 | 84–22 | 50 |
| 3. | KMF Kuopio, Kuopio | 22 | 14 | 3 | 5 | 53–27 | 45 |
| 4. | HJK, Helsinki | 22 | 12 | 5 | 5 | 77–30 | 41 |
| 5. | NiceFutis, Pori | 22 | 9 | 6 | 7 | 34–30 | 33 |
| 6. | FC United, Pietarsaari | 22 | 8 | 6 | 8 | 54–47 | 30 |
| 7. | Ilves, Tampere | 22 | 9 | 2 | 11 | 32–48 | 29 |
| 8. | TiPS, Vantaa | 22 | 7 | 3 | 12 | 29–46 | 24 |
| 9. | TPS, Turku | 22 | 5 | 4 | 13 | 25–68 | 19 |
| 10. | KPV, Kokkola | 22 | 3 | 9 | 10 | 13–43 | 18 |
| 11. | PuiU, Helsinki | 22 | 4 | 4 | 14 | 20–47 | 16 |
| 12. | FC Kuusysi, Lahti | 22 | 3 | 3 | 16 | 24–89 | 12 |
Liigakarsinta

FC Sport – PuiU 1–1
PuiU – FC Sport 0–1
FC Sport nousi liigaan yhteismaalein 2–1
Parhaat maalintekijät

22 - Rita Chikwelu, FC United
18 - Cynthia Uwak, KMF-Kuopio
17 - Taru Laihanen, HJK
16 - Satu Kruus, Honka
15 - Taina Hartikainen, Åland U
Kirjallisuusvuosi 2021

Kirjallisuusvuosi 2021 käsittelee vuoden 2021 tärkeitä kirjallisuuden tapahtumia, uutisia ja julkistuksia.
Tapahtumia

Julkisen kohun kohteeksi joutunut Valtiontalouden tarkastusviraston pääjohtaja Tytti Yli-Viikari viestitti ajatuksiaan esiintymällä tiedostustilaisuuksissa mukanaan kirjoja. Huhtikuussa hän saapui kuulemiseensa filosofi Plutarkhoksen Mielen tyyneydestä -esseekokoelman kanssa. Tämän katsottiin viestivän, että Yli-Viikari pyrkii elämään harmonisesti, vaikka maailma ympärillä kuohuu. Juhannusviikolla Yli-Viikari saapui irtisanomista koskevaan kuulemiseen kainalossaan Anja Porion ja Irja Askolan runoteos Mikä nainen, josta hän myös esitti yhden Askolan runon. Lisäksi hänellä oli kansiossaan paperille tulostettu suuri punainen A-kirjain. Tämän katsotaan viittaavan Nathaniel Hawthornen teokseen Tulipunainen kirjain. Se kuvaa nuorta naista, joka synnyttää lapsen, mutta ei suostu paljastamaan lapsen isää. Yhteisö tuomitsee naisen kantamaan punaista A-kirjainta lopun elämäänsä tekemänsä aviorikoksen merkiksi. Kirjallisuusviittaukset jatkuivat vielä toimittaja Tuomas Mannisen huomiolla, että Yli-Viikarin tapaus muistuttaa kirjailija Mauri Sariolan vuonna 1958 kirjoittamaa satiiria Isänmaan parturit.
Noora Vallinkosken esikoisromaani Perno Mega City johti syyteharkintaan, koska osa romaanin henkilöhahmoista oli väitteiden mukaan tunnistettavissa todellisiksi henkilöiksi nimiensä, asuinpaikkansa, taustansa ja erään todellisen tapahtuman perusteella. Syyte raukesi, kun kirjailija ja kaikki neljä asianomistajaa pääsivät asiasta sopimukseen. Tiettävsti Vallinkoski sitoutui maksamaan asianomistajille korvauksia.
Espanjassa nimellä Carmen Mola toimiva kirjailija on kustantajan kertoman mukaan perheenäiti, joka kirjoittaa väkivaltaisia dekkareita muun työnsä ohessa. Lokakuussa 2021 kirjailija palkittiin arvostetulla ja rahakkaalla tunnustuspalkinnolla. Sitä noutamaan tuli mieskolmikko Agustín Martínez, Jorge Díaz ja Antonio Mercero, jotka paljastivat olevansa Molan kirjojen tekijöitä. Heidän syytetään luoneen valheellisen henkilökuvan, jonka avulla on harhautettu lukijoita ja toimittajia.
Julkaisuja

Becky Chambers – The Galaxy, and the Ground Within
Partha Dasgupta – The Economics of Biodiversity: The Dasgupta Review (luontokatoa ja sen aiheuttamia kustannuksia koskeva brittiläinen selvitys)
David Graeber & David Wengrow – The Dawn of Everything (suom. Alussa oli... : Ihmiskunnan uusi historia, 2022)
Matt Haig – A Mouse Called Miika (suom. Hiiri nimeltä Miika, 2021)
Hanna Hauru – Viimeinen vuosi
Heidi Köngäs – Siivet kantapäissä
Patricia Lockwood – No One Is Talking About This (suom. Kukaan ei puhu tästä, 2022)
Reijo Mäki – Sulhasmies
Mohamed Mbougar Sarr – La plus secrète mémoire des hommes (Suom. Miesten syvimmät salaisuudet, 2022)
Neal Stephenson – Termination Shock
Adrian Tchaikovsky – The Expert System's Champion
Adrian Tchaikovsky – Bear Head
Jarkko Tontti – Haava
Oksana Vasjakina – Рана (suom. Haava, 2023)
Andy Weir – Project Hail Mary
Palkintoja

Mohamed Mbougar Sarr
Martha Wells – Network Effect
Ritva Kylli, Suomen ruokahistoria : Suolalihasta sushiin
Jukka Viikilä: Taivaallinen vastaanotto
Anne-Maija Aalto: Mistä valo pääsee sisään
Abdulrazak Gurnah
Osmo Tapio Räihälä: Miksi nykymusiikki on niin vaikeaa
Kent Andersson

Kent Andersson vuonna 1973.
Kent Andersson (1. elokuuta 1942 Landvetter, Göteborg – 29. elokuuta 2006) oli ruotsalainen ratamoottoripyöräilijä. Andersson on Ruotsin ainoa ratamoottoripyöräilyn maailmanmestari. Hän voitti mestaruuden 125-kuutioisissa kausina 1973 ja 1974. Andersson kilpaili MM-sarjassa myös 250-kuutioisissa.
Kent Andersson aloitti uransa vuonna 1966 Imatran GP:ssä. Samana vuonna hän ajoi ensimmäistä kertaa MM-pisteille. Ensimmäinen osakilpailuvoitto tuli vuonna 1969 250-kuutioisissa ja Andersson sijoittui samana vuonna MM-sarjan toiseksi. Vuonna 1972 Andersson siirtyi 125-kuutioisiin Yamahalle ja voitti kaksi maailmanmestaruutta. Kaudella 1974 Anderssonista tuli ensimmäinen kuljettaja, joka on voittanut osakilpailun Michelinin renkailla. Andersson lopetti kilpauransa kauden 1975 jälkeen.
Kilpauran jälkeen Kent Andersson toimi Yamahan Euroopan kehitysyksikössä. Hän oli mukana muun muassa 350-kuutioisen GP-pyörän kehitystyössä. Andersson toimi myös Eurosportilla ruotsinkielisten MotoGP-lähetysten kommentaattorina. Andersson voitti Supermono-luokan (1-sylinterinen nelitahtimoottori) Ruotsin mestaruuden vuonna 1995. Hän osallistui myös klassikkopyörien kilpailuihin.
Saavutukset > 50cc-luokka

MM-osakilpailuissa 1 kolmossija
Saavutukset > 125cc-luokka

Maailmanmestaruus 1973 ja 1974
MM-hopea 1972
MM-pronssi 1975
14 osakilpailuvoittoa, 9 kakkossijaa ja 9 kolmossijaa
Saavutukset > 250cc-luokka

MM-hopea 1969
MM-pronssi 1970
4 osakilpailuvoittoa, 5 kakkossijaa ja 7 kolmossijaa
Saavutukset > 350cc-luokka

MM-osakilpailuissa 1 kakkossija ja 3 kolmossijaa
Aiheesta muualla

Kent Andersson Imatran GP:ssä vuonna 1969[vanhentunut linkki]
125cc-luokan kuljettajien maailmanmestarit
Märtha Lilius-Tallroth

Märtha Karolina Lilius-Tallroth (28. elokuuta 1904 Viipuri – 30. toukokuuta 2000) oli suomalainen arkkitehti. Hänen vanhempansa olivat Viipurin hovioikeuden asessori Arvid Reinhold Lilius (1867–1917) ja Signe Hildur Matilda Lindholm (s. 1873).
Suunnittelutöitä

Rautpohjan tehtaan asuintalot, Rautpohja, Jyväskylä 1938-1940, Airi Viertokankaan kanssa
Taivallahden kasarmin korjauspaja, Helsinki 1939
Komia on aina komia

| Komia on aina komia Lauri Tähkä & Elonkerjuu |
| --- | --- | --- |

Studioalbumin tiedot
 Julkaistu: 2003
 Tyylilaji: folk rock
 Levy-yhtiö: Suomen Mediamusiikki
Lauri Tähkä & Elonkerjuu muut julkaisut
| Pistoja syrämmes 2001 | Komia on aina komia 2003 | Syntymähäjyt 2004 |
Komia on aina komia on Lauri Tähkä & Elonkerjuun vuonna 2003 julkaistu albumi.
Kappaleet

Helapää – 2.58
Mennään pojat – 3.12
Katajapuu – 3.32
Juomaripoika – 2.53
Neula – 3.53
Sitä tyttöä – 4.00
Hurpales – 2.59
Komia on aina komia – 3.15
Metsä – 3.43
Harvoin kun tuun – 3.10
Nirkun narkun – 3.13
Akat eikä huonot miehet – 2.23
Arvostelut

Soundi:
Aiheesta muualla

Komia on aina komia discogs.com -sivustolla
Mweru Wantipan kansallispuisto

| --- | --- |
Sijainti:  Pohjoinen maakunta ja Luapulan maakunta, Sambia
Pinta-ala:  3 134 km2
| --- | --- |
Tyyppi:  kansallispuisto
muokkaa - muokkaa wikitekstiä - muokkaa Wikidataa
Satelliittikuva kansallispuiston lähialueilta: Mwerujärvi vasemmalla, Mweru Wantipa keskellä ja Tanganjikajärven eteläpää oikealla
Mweru Wantipan kansallispuisto on Sambian pohjoisosissa sijaitseva kansallispuisto. Se sijaitsee Mwerujärven ja Tanganjikajärven välisellä alueella ulottuen Pohjoiseen maakuntaan kuuluvaan Kaputan sekä Luapulan maakuntaan kuuluvaan Nchelengen piireihin. Kansallispuiston pinta-ala on 3134 km2 ja alueeseen kuuluu Mweru Wantipa -järvi, jonka mukaan kansallispuisto on saanut nimensä. Kansallispuisto sijaitsee 900–1425 metrin korkeudella merenpinnasta ja alueen vuotuinen sademäärä on 1050–1150 mm.
Mweru Wantipan kansallispuisto käsittää järvenrantakasvillisuutta, itigitiheikköjä sekä metsäalueita. Alueen vesistöjen vedenpinnan korkeus vaihtelee ja sen myötä alue on ajoittain ruohostomaata, vetistä suota tai laaja matala järvi. Padon myötä osa alueesta on nykyisin pysyvästi veden peitossa. Mweru Wantipa -järvi ja sen ympäristöt ovat 900–1000 metriä merenpinnan yläpuolella. Itigitiheiköt ovat alueen hallitseva kasvillisuustyyppi, jonka tavallisia kasveja ovat muun muassa hernekasveihin kuuluvat Bussea massaiensis subsp. floribunda ja Pseudoprosopis fischeri sekä Connaraceae-heimoon kuuluva Burttia prunoides. Länteen päin mentäessä maasto kohoaa ja miombo- sekä dambos-tyyppiset pensastomaat yleistyvät. Maasto muuttuu mäkisemmäksi ja nousee paikoin noin 1400 metriin merenpinnan yläpuolelle. Metsien, savannien ja itigitiheikköjen mosaiikissa kasvaa useita hyvin rajatulla alueella kasvavia puita, muun muassa strofantteihin kuuluva Strophanthus eminii sekä vielä tieteelle kuvaamattomia, bignoniakasveihin kuuluvia Stereospermum-suvun lajeja.
Aiheesta muualla

Zambia Tourism: Mweru Wantipa National Park (englanniksi)
Monster (Paramoren kappale)

| ”Monster” Paramore |
| --- | --- | --- |

Singlen tiedot
 Albumilta: Transformers: Dark of the Fallen – The Album
 Äänitetty : maaliskuu 2011
 Julkaistu: 7. kesäkuuta 2011
 Formaatti: CD-single, digitaalinen lataus
 Tyylilaji: Alternative rock
 Kesto: 03.20
 Levy-yhtiö: Fueled by Ramen, Warner
Paramoren muut singlet
| ”Playing God” 2010 | ”Monster” 2011 | ”Now” 2013 |
Monster on yhdysvaltalaisen rock-yhtyeen, Paramoren 7. kesäkuuta 2011 julkaistu single. Kappale sisältyy myös Transformers: Kuun pimeä puoli -elokuvan soundtrackille, joka julkaistiin 14. kesäkuuta 2011.
Paramore ilmoitti kotisivuillaan 23. toukokuuta, että heidän uusi kappaleensa on nimeltään "Monster", ja se tulee sisältymään Transformers -elokuvan soudtrackille. "Monster" on ensimmäinen yhtyeen tekemä kappale sen jälkeen, kun Josh ja Zac Farro jättivät yhtyeen. Kappaleen musiikkivideo julkaistiin 18. heinäkuuta 2011.
Kappale on nauhoitettu maaliskuussa 2011 osana yhtyeen uuden albumin nauhoituksia. Vuoden 2011 Teen Choice Awardseissa kappale palkittiin vuoden parhaana rock-kappaleena.
Listasijoitukset

| Lista | Paras sijoitus |
| --- | --- |
Britannian singlelista: 21
Canadian Hot 100: 55
Skotlannin singlelista: 13
Uuden-Seelannin singlelista: 23
Yhdysvaltain Alternative Songs: 23
Yhdysvaltain Billboard Hot 100: 36
Märtha Nickul

Märtha Maria Nickul  (26. heinäkuuta 1894 Oulu – 1. kesäkuuta 1974 Espoo) oli suomalainen ruotsin kielellä kirjoittanut uskonnollinen kirjailija.
Nickulin vanhemmat olivat varusmestari Johan Wilhelm Nickul ja Friedrike Niemann. Hän kävi sairaanhoitajakoulun ja toimi sitten vuodesta 1922 Finlands Fria Missionsförbund-järjestön matkapuhujana.
Teoksia

Brutna rosor. Fria missionsförbundets expedition, Vasa 1921
Ljusspridare. Fria missionsförbundets expedition, Vasa 1924 (suomeksi nimellä Valonlevittäjä : kertomus lähetyskentältä. Turku 1926)
Som en lilja.... Kustannus-oy Päivä, Tampere 1938 (suomeksi nimellä Niinkuin lilja.... Kustannus-oy Päivä, Helsinki 1938)
"Vad vi själva sett..." : samtal om vad Bibeln och erfarenheten säger om helbrägdagörelse. Fria missionsförbundets förlag, Helsingfors 1950, 4. painos 1961 (suomeksi nimellä Olemme nähneet : keskustelua rukouksella parantamisesta. Kuva ja sana, Helsinki 1950)
Altarlågan : fragment ur livsöden. Fria missionsförbundet, Helsingfors 1955
Mwanzan piirikunta

| Mwanzan piirikunta Mwanza Ditrict |
| --- | --- |
Valtio:  Malawi
Alue:  Eteläinen
Hallinto:  
 – hallinnollinen keskus:  Mwanza (14 ,226 as., 2008)
Pinta-ala  ():  2 295 km²
Väkiluku (2008)  ():  92 900
 – väestötiheys:  40 as./km²
Lyhenteet:  
 – ISO 3166:  MW-MW
Mwanzan piirikunta on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu lännessä Mozambikiin. Pohjoisessa ja idässä naapurina on Nenon piirikunta ja etelässä Chikwawan piirikunta. Mwanzan piirikunnan keskus on  Mwanzan taajama (14 226 as., 2008).
Piirikunnan sijainti Malawissa.
Piirikunnan pinta-ala on 2 295 neliökilometriä. Väkiluku on kehittynyt väestönlaskentojen mukaan seuraavasti: 71 400 as. (vuonna 1977),  60 300 as. (1987), 63 200 as. (1998) ja 92 900  as. (2008). Mwanzan piirikunnan koillisosasta muodostettiin Nenon piirikunta vuoden 1977 ja 1987 väestönlaskentojen välissä. Vuoden 2014 väkilukuarvio Mwanzan piirikunnalle oli 102 571 asukasta.
Aiheesta muualla

Current Members of Parliament (several from the constituencies of Mwanza district) (Arkistoitu – Internet Archive) (englanniksi) (parliament.gov.mw)
Munahammas

Munahammas kilpikonnalla.
Munahammas on pieni, terävä sarveiskyhmy, jonka avulla munivien lajien jälkeläiset rikkovat kuoriutuessaan munan pinnan. Munahammas löytyy useimmilta linnuilta ja matelijoilta ja samanlaisia rakenteita löytyy myös nokkaeläimiltä, eleutherodactylus-suvun sammakoilta sekä hämähäkeiltä. Munahammas ei ole pysyvä hammas vaan se katoaa pian kuoriutumisen jälkeen.
Märynummen koulu

| Märynummen koulu |
| --- | --- |
 Märynummen vuonna 2020 purettu yläkoulu.
Sijainti:  Vanikkatie 1, 25250 Märynummi (Salo)
Koordinaatit:  60.43525°N, 23.04864°E
Tyyppi:  suomenkielinen alakoulu
Rehtori:  Hannamari Murto
Luokat:  0–6
Oppilaita:  63 (2019)
Verkkosivut
Märynummen koulu on peruskoulun alakoulu Salon kaupungin Halikon pitäjän Märynummella. Koulun historia alkaa Nummen kansakouluna. Vanha alakoulurakennus valmistui 1914, ja sitä laajennettiin vuonna 1988.
Märynummen koulu on neljäopettajainen kyläkoulu. Vuonna 2019 peruskoulussa opiskeli yhteensä 63 oppilasta. .
Kouluun kuului aiemmin myös vuonna 1954 rakennettu yläkoulurakennus, mutta se poistettiin käytöstä sisäilmaongelmien vuoksi vuonna 2018, ja purettiin vuonna 2020. Tilalle Salon kaupunki rakennutti uuden hirsirunkoisen koulu- ja päiväkotirakennuksen, joka valmistui syksyllä 2021.
Vuoden 1914 alakoulurakennus säilyy kädentaitojen opetuksen sekä kylän eri toimijoiden ja iltakäytön, muun muassa kyläyhdistyksen ja nuorison käytössä. Täysin remontoidussa alatalossa on myös kaksi koululuokkaa.[lähde? ]
Aiheesta muualla

Koulun sivusto (Arkistoitu – Internet Archive)
Mutoid Man

| Mutoid Man> Tiedot |
| --- | --- |
Toiminnassa:  2012–
Tyylilaji:  metalcore, hard rock, progressiivinen metalli
Kotipaikka:  Brooklyn, New York, Yhdysvallat
Laulukieli:  englanti
Jäsenet:  Stephen Brodsky, laulu, kitara  Nick Cageao, basso  Bel Koller, rummut
Levy-yhtiö:  Magic Bullet, Sargent House
Aiheesta muualla
Kotisivut
Infobox OKNimi-testi OK: 
Mutoid Man on yhdysvaltalainen metallimusiikin superyhtye, joka perustettiin kesällä 2012 New Yorkin Brooklynissä. Sen perustivat Convergen rumpali Ben Koller ja Cave In -yhtyeen laulaja-kitaristi Stephen Brodsky yhdessä basisti Nick Cageaon kanssa.
Yhtyeen toinen studioalbumi War Moans julkaistiin 2. kesäkuuta 2017.
Jäsenet

Stephen Brodsky – laulu, kitara
Nick Cageao – basso
Bel Koller – rummut
Diskografia > Studioalbumit

Bleeder (2015)
War Moans (2017)
Mutants (2023)
Diskografia > EP:t

Helium Head (2013)
Covers EP (2018)
War Moans - St. Vitus Demos 2016 (2021)
Munajuusto

Munajuusto eli hämäläisjuusto on yleensä kotona valmistettu tuorejuusto, joka kuuluu Hämeen perinneruokiin. Se on piimäjuuston muunnos, johon on lisätty kananmunia. Munajuustoa valmistettaessa maidon ja piimän seosta kuumennetaan ja siihen lisätään juustonjuoksutetta, jolloin saadaan juustomassaa, johon lisätään munia, suolaa ja toisinaan voita. Massasta valutetaan nestettä juustokehässä tai lävikössä ja massa paahdetaan uunissa. Juustonjuoksutetta ei tarvita, jos piimä on riittävän hapanta.
Myynnissä on muun muassa Ilves-nimistä munajuustoa, joka on kuoretonta, sisukseltaan keltaista ja päältä voimakkaan keltaista. Juuston on muodoltaan matala katkaistu kartio ja se sopii juustotarjottimelle tai alku- tai jälkiruoaksi. Joskus munajuusto grillataan tai paahdetaan avotulella ja voidaan sen jälkeen vielä kypsyttää.
Märta Ulfsdotter (Ulvåsa-suku)

Märta Ulfsdotter (n. 1319–1371) oli ruotsalainen hovinainen. Hovin emäntänä hän vastasi kuningatar Margaretan kasvatuksesta ja koulutuksesta.
Märta kuului Ulvåsa-sukuun ja oli Ulf Gudmarssonin Ulvåsan ja Pyhän Birgitan tytär . Hän meni naimisiin Hallandin läänin päällikön Sigvid Ribbingin kanssa. Heidän ensimmäisent häänsä pidettiin vuonna 1337, ja niistä on tullut kuuluisa Ulvåsan häät, jotka mainitaan Pyhän Birgitan legendassa. Märtan ensimmäisestä aviomiehestä ja kutsui häntä varkaaksi. Ensimmäisen aviomiehensä kuoleman jälkeen vuonna 1345 Märta meni uudelleen naimisiin Knut Algotssonin (Bengt Hafridssonin perheen) kanssa .
Märta valittiin vuonna 1366 tulevan kuningatar Margaretan hovin emännäksi, kun Margareta asettui Norjaan. Hän opetti tytärtään Ingegerdia yhdessä Margaretan kanssa, ja hänen kerrotaan käyttäneen kovaa kuria opetusmenetelmänä. Legendan mukaan hänen on täytynyt säilyttää: "sellainen ylivoima kuninkaalliseen oppilaansa nähden, että jopa Norjan kuningattareksi tullessaan hänen täytyi alistua samaan julmaan rangaistukseen."
Lapset

Ensimmäisestä avioliitosta;
Peder Sigvidsson Ribbing
Arvid Sigvidsson Ribbing
Ingeborg Sigvidsdotter Ribbing, naimisissa Prika suvun Peter Prikan kanssa
Toisesta avioliitosta;
Ingegerd Knutsdotter (1356–1412), Vadstenan luostarin abbedissa 1388–1403
Katarina Knutsdotter (k. noin 1412), Englannin kuningatar Filippan hovin emäntä vuonna 1412
Ingrid Knutsdotter
Kinesioteippi

Kinesioteippiä niskassa
Kinesioteippi, tunnetaan myös nimellä kinesiologiateippi tai ihmeteippi[lähde? ], on kivunlievitykseen käytetty teippi. Se on materiaaliltaan elastista puuvillateippiä, jonka akryyliliimapinta pitää teipin iholla paikoillaan. Kinesioteippiä käytetään urheiluvammojen ja erilaisten kipujen hoitoon. Kinesioteipin vaikutuksista ei juuri ole tieteellistä näyttöä. Vuoden 2012 tutkimuskoonnin perusteella yhdessäkään tutkimuksessa ei löydetty näyttöä kinesioteippauksen vaikutuksesta kivunlievitykseen.